Kiss of Life

Kiss of Life (koreaksi 키스 오브 라이프 / Kiseu Obeu Raipeu, tyyliteltynä isoilla kirjaimilla), myös tunnettu lyhenteellä KIOF, on eteläkorealainen S2 Entertainmentin tyttöryhmä, joka debytoi heinäkuussa 2023 ensimmäisellä EP:llä Kiss of Life. Ryhmän jäsenet ovat Julie, Natty, Belle ja Haneul.
Nimi.
S2 Entertainmentin mukaan ryhmän nimi ilmaisee heidän kunnianhimoansa "hengittää uutta elämää musiikkiteollisuuteen musiikillaan ja viehätysvoimallaan". Suoraan suomennettuna Kiss of Life tarkoittaisi elämän suudelmaa. 
Historia.
2015-2022: Ennen debyyttiä &amp; muodostaminen.
Belle on tullut tutuksi Shim Shinin tyttärenä. Hän on työskennellyt ennen debyyttiään SM Entertainmentilla lauluntekijänä. 
Natty on ollut kilpailijana kahdessa korealaisessa reality-selviytymisohjelmissa (Sixteen, Idol School), joissa valittiin kokoonpanot ryhmille Twice ja Fromis_9. Molemmissa ohjelmissa Natty pääsi viimeiseen episodiin, mutta ei kuitenkaan tullut valituksi lopullisiin kokoonpanoihin. Vuonna 2020 hän debytoi sooloartistina singlealbumillaan "Nineteen". 
Julie oli harjoittelijana YG Entertainmentin The Black Labelilla vuosina 2017-2020. 
Haneulin elämästä ennen debyyttiä ei löydy luotettavia tietoja. 
Heinäkuussa 2022 Natty solmi sopimuksen S2 Entertainmentin kanssa. Joulukuussa levy-yhtiö paljasti suunnittelevansa uuden tyttöryhmän debyyttia seuraavana vuonna.
2023: Debyytti "Kiss of Life" ja "Born to Be XX".
Toukokuussa 2023 S2 Entertainment julkaisi ensimmäisen teaserin (suom. härnääjä, kiusaaja), jossa tuli ilmi, että ryhmän olisi tavoite debyytata heinäkuussa. Natty oli ensimmäinen ryhmän paljastettu. Hänen jälkeensä loput jäsenet esiteltiin seuraavassa järjestyksessä; Belle, Julie, Haneul. Kesäkuussa toinen teaser julkaistiin kertoen debyyttipäivämäärän olevan 5.7. 
Debyyttialbumi "Kiss of Life" sisältää kuusi kappaletta, joista pääsingle on "Shhh". Albumilla on kaikkien jäsenten omat soolot; Nattyn "Sugarcoat", Bellen "Countdown", Julien "Kitty Cat" ja Haneulin "Play Love Games". 
Syyskuun lopulla levy-yhtiö julkaisi jälleen uuden teaserin koskien ryhmän seuraavaa albumia ilmoittaen sen nimen olevan "Born to Be XX." Albumi tuli ulos 8.11., pääsinglenään "Bad News". Viikkoa myöhemmin albumin toinen single, "Nobody Knows", sai oman musiikkivideon. Born to Be XX sisältää seitsemän kappaletta. Ensimmäisen päivän aikana levy myi 11 141 kopiota. 
2024-: "Midas Touch, Kiss Road" ja "Lose Yourself".
Maaliskuussa 2024 vihjeitä uudesta albumista tuli, kun S2 julkaisi julisteen kertoen Kiss of Lifen julkaisevan ensimmäisen singlealbuminsa "Midas Touch" 3.4. Singlealbumi sisältää kaksi kappaletta, pääsinglen "Midas Touch" ja sivukappaleen "Nothing". Albumi myi 69 659 kopiota ensimmäisen viikon aikana tehden siitä yhtyeen myydyimmän. 
Kesäkuussa ilmoitettiin uudesta singlestä "Sticky", joka julkaistiin digitaalisena singlenä 1.7. Julkaisuun sisältyy myös sivukappale "Te Quiero". 
Elokuussa Kiss of Life paljasti järjestävänsä ryhmän ensimmäisen maailmankiertueen "Kiss Road" sisältäen keikkoja Koreassa, Yhdysvalloissa ja Kanadassa lokakuusta joulukuuhun 2024. Kiertue starttasi Koreasta "Olympic Hall:"ilta 26.-27. lokakuuta. Kappalesettiin sisältyi myös julkaisemattoman kappaleen "Winehouse". 
Kuukauden kuluttua kiertueen julkaisusta S2 Entertainment ilmoitti kolmannesta EP:stä, joka tuli ulos 15.10. nimellä "Lose Yourself pääsinglenään" "Get Loud""." Ennakkojulkaisuna oli "R.E.M", joka sai musiikkivideon jo 4.10. ennen koko albumin julkaisua. Lose Yourself sisältää seitsemän kappaletta. Sivukappale "Igloo" on noussut kuuntelijoiden suosioon, ja se trendasi keväällä 2025 sosiaalisessa mediassa. Samoihin aikoihin tapahtui livelähetys, jossa juhlittiin ryhmän jäsenen Julien syntymäpäivää. Livessä jäsenet muun muassa esittivät räppereitä ja puhuivat rappislangilla. Ihmiset sanoivat, että he esittäisivät afrikkalais-amerikkalaista kulttuuria, vaikkeivät itse ole kyseisistä kulttuuripiiristä. 
Tämä johti laajaan kritiikkiin usealla sosiaalisen median alustalla. Muutama päivä myöhemmin sekä levy-yhtiö että jäsenet julkaisivat omat anteeksipyyntönsä. Kaikkia faneja nämä eivät vakuuttaneet, mikä näkyi 224-albumin myyntiluvuissa verrattuna aiempiin hittialbumeihin Midas Touch ja Lose Yourself. Myös yksittäiset jäsenet kohtasivat vihakommentteja, esimerkiksi Belleä kritisoitiin hänen ulkonäkönsä ja eleidensä takia. 
Artistius.
Roolimallit.
Julie kertoi haastattelussa ryhmän ihailevan Blackpinkin, 2NE1:n ja BigBangin musiikkia sekä uraa. Muut jäsenet kertoivat myös, että yhtye on vaikuttunut useista maailmankuuluista artisteista, kuten Ariana Grande, SZA, Rihanna ja Rosalia. Kaikki jäsenet mainitsivat kuuntelevansa paljon R&amp;B- ja hip-hop -musiikkia. 
Julie valitsi roolimalleikseen Blackpinkin ja 2NE1:n, Natty BoAn ja Yerin Baekin, Belle Sabrina Carpenterin ja Haneul Olivia Rodrigon. 
Yhteistyöt.
Helmikuussa 2024 Maybelline New York ilmoitti valitsevansa Kiss of Lifen brändilähettilääkseen.